શીર્ષક: World Theatre Day : ‘સમણાં જુઓ પછી એને અધૂરાં રાખો, કારણ કે એ જો પૂરાં થશે તો...’\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
"સી.સી. માટે ઘણા શબ્દો વપરાયા. જેમ કે અતડા, દુરાગ્રહી, મમતી, સ્વકેન્દ્રી, ક્રોધી. પરંતુ એ હતા આપણા ગુજરાતના પોતીકા નાટ્યકાર, બ્રોડકાસ્ટર, કવિ, નાટ્યવિદ્ અને તે ઉપરાંત કેટલું બધું.

'પ્રેમના મોતી જેવા સેન્ટિમેન્ટલ અને ફૂલ જેવા કોમળ પત્ની અન્યને પ્રેમ કરતાં હોય તો તેમને છૂટાછેડા આપી સામેથી પત્ની પ્રેમીને સોંપે એવા ઉદાર દિલ, અને પ્રેમના તત્ત્વને સમજે એવા. "

"ગુજરાતની નવી રંગભૂમિના પ્રણેતા, દેશભરમાં નાટ્ય અભ્યાસક્ર્મનો એકડો ઘૂંટનારા વિશ્વપ્રવાસી."

સી.સી. સાહેબને હું મારા પપ્પા હસમુખ બારાડી સાથે મળી હતી. તેમણે મને તીક્ષ્ણ નજરે અને તીખી આંખે જોઈ મારા પપ્પા હસમુખભાઈને કહ્યું, 'હેં અલા, તેં તારી છોકરીને પણ તારે રવાડે ચડાવી છે? ખબર છે ને કે નાટકમાંથી રોટલો નથી મળવાનો?'

હું આ સાંભળીને જરા તો મૂંઝાઈ પણ તરત જ સમજાયું કે એમની આંખમાં તો સંતોષ જ હતો. અવાજ જરા તીણો કરીને જરૂર કહી નાખે. તેઓ સુરતના હતા અને આખાબોલા હતા. 

વિશ્વ રંગભૂમિ દિનની ઉજવણીની પરંપરા 1961થી શરૂ થયેલી. આ વાત સી.સી. સાહેબે ગુજરાતમાં પ્રચલિત કરીને સૌ નાટ્યપ્રેમીઓને 27 માર્ચને વિશ્વ રંગભૂમિ દિન તરીકે ઊજવવા પ્રેર્યા. 

જ્યારે આપણે 27 માર્ચ, 2019ને ઊજવીએ ત્યારે સી.સી.ને શ્રદ્ધાંજલિરૂપે આજની યુવા રંગકર્મી પેઢીને તેમના પ્રખ્યાત 'સી.સી.પણા'થી વાકેફ ના કરીએ એ કેમ ચાલે?

તમે આ વાંચ્યું કે નહીં?

સુરતમાં જન્મ

તેમનો જન્મ સુરતની દેસાઈ પોળ (સોની ફળિયા)માં થયો હતો.

'સી.સી. કહેતા... ચં.ચી. કહેતા... ચંદામામા કહેતા... ચંદ્રવદન ચીમનલાલ મહેતા જેમણે એકલા હાથે 1922માં નવી રંગભૂમિની સ્થાપના કરી. 

નાટકો લખી ભજવ્યાં, ભજવાવડાવ્યાં. 1949માં વડોદરામાં યુનિવર્સિટી કક્ષાએ નાટ્યશિક્ષણ શરૂ કરાવડાવ્યું. 

એમણે શ્રાવ્યપ્રણાલીને ગરિમા બક્ષી અને સમકાલીન બ્રોડકાસ્ટરો (ઉદઘોષકો)ની ગૅલેક્સી રચી હતી, જેમાં બાદરાયણ, નંદકુમાર પાઠક, ગિજુભાઈ વ્યાસ, વસુબેન જેવા ચમકતા તરલાઓનો સમાવેશ થાય છે. વિશ્વપ્રવાસ ખેડીને એમણે ભારતીય નાટકનો દેશવિદેશમાં ડંકો વગડાવ્યો. 

ઈલાકાવ્યોના પદ્યસર્જક ચં.ચી. ગઠરિયા ક્ષેણીથી એવા જ ગદ્યસર્જક તરીકે પણ સ્વીકારાયા. 'ફ્રેન્ચ લેખક અનાટોલ ફ્રાંચના નાટકનું રૂપાંતર ચં.ચી.એ "મૂંગી સ્ત્રી"ના નામે કર્યું અને અનેક નટનટીઓને સથવારે ગુજરાતનાં શહેરોમાં ભજવ્યું. આને કારણે ધીમે ધીમે યુવાનો અને સ્ત્રીઓ નાટકમાં કામ કરવા હિંમતભેર આવતાં થયાં. 

આ બધાની સાથે એમણે કલાસમાજ અને કલામંડળની સ્થાપના...